laion/Wikipedia-Exotic huggingface dataset:
עונת 2010/2011 בליגת כדורגל נשים שנייה

עונת 2010/2011 בליגת נשים שנייה הייתה העונה השנייה והניסיון השני, שגם הצליח, להקמת ליגת משנה בכדורגל נשים בישראל תחת אחריות הההתאחדות לכדורגל בישראל. העונה הסדירה נפתחה ב-16 בנובמבר 2010 והסתיימה ב-12 באפריל 2011. בעונה זו לקחו בליגה חלק פעיל 5 קבוצות בלבד. 4 הקבוצות שנשרו מהליגה הראשונה בעונה הקודמת בליגת הנשים היו אמורות להשתתף בעונה הראשונה של ליגת הנשים השנייה. פעילותה של קבוצת הפועל מרמורק הופסקה על ידי ההתאחדות ומועדון בנות קיסריה טבעון לא הצליח להעמיד קבוצה בעונה זו ולא לקח חלק בליגה. אל קבוצות הפועל באר שבע ומ.כ. רמת השרון הצטרפו הקבוצות החדשות מ.ס. קריית גת והפועל עכו. כמו כן, בעונה זו הפעיל מועדון מכבי כישרונות חדרה שתי קבוצות שאחת מהן השתתפה בליגה השנייה. בעונה זו התקיימו ארבעה סיבובים בני 5 מחזורים כל אחד - 20 מחזורים בסך הכל כשכל קבוצה שיחקה 16 משחקים. הפועל באר שבע סיימה ראשונה ועלתה לליגת נשים ראשונה. מכבי כישרונות חדרה 2 סיימה שנייה וערכה ב-17 באפריל 2011 משחק מבחן מול מכבי צור שלום ביאליק מהליגה הראשונה על הזכות לשחק בליגה הראשונה בעונה הבאה. מכבי צור שלום ביאליק ניצחה 2 - 0 ונשארה בליגה הראשונה. מכבי כישרונות חדרה 2 לא המשיכה לפעול מעבר לעונה זו. למועדון כדורגל רמת השרון הופחתה נקודה אחת. גביע המדינה בכדורגל נשים 2010/2011 עונת 2011–2010 בליגת נשים שנייה, באתר ההתאחדות לכדורגל בישראל עסק הביש: שחיתות בכדורגל. תחקיר מעריב, באתר nrg, אוקטובר 2009.
רומי לוי

רומי לוי (נולדה ב-23 באוגוסט 2000) היא כדורסלנית ישראלית, המשחקת בעמדת הסמול פורוורד/פאוור פורוורדית במכללת אובורן ושחקנית נבחרת ישראל. לוי נולדה וגדלה בהרצליה. סבתה תמר מטל-שומכר היא קפטנית עבר של נבחרת ישראל ומכבי תל אביב, אמה ליאת היא שחקנית עבר בנבחרת ישראל, ואחותה שון שחקנית עבר בקבוצת בנות הרצליה. לוי החלה לשחק כדורסל מגיל 4 בהרצליה, בהמשך עברה לאקדמיה לכדורסל במכון וינגייט שם שיחקה בעונת 2018/2019 בליגה הלאומית נשים. בעונה 2019/20 שיחקה לראשונה בליגת העל בקבוצת אליצור חולון כאשר היא שחקנית חמישייה קבועה. הליגה הופסקה באותה עונה עקב משבר הקורונה כאשר הקבוצה ממוקמת במקום החמישי. לוי בממוצע קלעה 5.6 נקודות ולקחה 4.2 ריבאונדים למשחק. בתום העונה הצטרפה למכללת אובורן בארצות הברית. ב-2018 השתתפה עם הנבחרת בטורניר אליפות אירופה עד גיל 18 דרג ב' שנערך אוסטריה. לוי סיימה את הטורניר עם ממוצע של 4.5 נקודות. הנבחרת עלתה לדרג א' בתום הטורניר לאחר שסיימה במקום השלישי. ב-2019 השתתפה עם הנבחרת בטורניר אליפות אירופה עד גיל 20 דרג ב'.לוי כקפטנית הנבחרת סיימה את הטורניר עם ממוצע של 11.5 נקודות 8.5 ריבואנדים ו-2.2 אססיטים. החל משנת 2019 לוי היא חלק מסגל נבחרת ישראל. פרופיל, באתר Sports-Reference פרופיל השחקנית (אורכב 29.01.2020 בארכיון Wayback Machine), באתר איגוד הכדורסל בישראל פרופיל השחקנית, באתר מנהלת ליגת העל בכדורסל נשים ליאור ברטל, ‏יערה יצחקי: "זאת אליפות עם תחושה חמוצה, לא יצאנו לחגוג", באתר דבר העובדים בארץ ישראל, 26 במרץ 2020 רענן וייס, המישראל לארה"ב: רומי לוי מצטרפת למכללת אובורן, באתר ynet, 5 באפריל 2020 ‏הישג נפלא: נבחרת הנערות של ישראל העפילה לדרג א', באתר ספורט1, 12 באוגוסט 2018
דניאל סאן קריאף

דניאל סאן קריאף (נולדה ב-12 בפברואר 1991) היא אמנית, זמרת ומוזיקאית ישראלית. הדרך של דניאל אל המוזיקה התחילה מכתיבה בגיל צעיר מאוד וחשיפה לעולם הקצב בבית ספרה. עם השנים פיתחה את כישוריה באופן עצמאי, כתבה, הלחינה ושרה כילדה ונערה איפה שרק יכלה בסביבת ילדותה בנופי אשדוד והסביבה. קריאף למדה ברימון בית ספר למוסיקה בשנת 2010. בשנים 2012–2013 הובילה את ההרכב Daniel Krief & Black Guru וכתבה את האלבום "sun&moon". בתחילת 2013 הוקלט בסנגל חלקו הראשון בו שולבו אומנים סנגליים מהשורה הראשונה. בנוסף הופיע ההרכב במגוון מועדונים ואירועים הומניטריים (בחסות שגרירות ישראל בסנגל) בשיתוף אמנים כמו: עומר פנה (אנ'), דידיה אוודי (אנ') ודודו אנדאיה רוז (אנ'). בשנת 2014, הצטרפה כזמרת בלהקת טיפקס, לאחר ששלחה לסולן הלהקה קובי אוז שיר שכתבה לביצועו והוא הזמין אותה לבצע קולות רקע באלבום הקאברים לשירי אריק איינשטיין, "חלום בעקבותייך", שיצא בשנת 2015. לאחר מכן, הציע לה אוז להיות חלק מהלהקה. בשנת 2016 יצא השיר הראשון של הלהקה בהשתתפותה, "מי הפרובינציאל?", הסינגל המוביל מתוך האלבום "עבודת כפיים", שיצא לאור באותה השנה, ובו השתתפה כסולנית. הופעתה באלבום זכתה לשבחים מצד מבקרי המוזיקה. בשנת 2018 הוציאה את סינגל הבכורה שלה, והראשון מתוך אלבום הבכורה, "תורי לומר", שנכנס לפלייליסט של תחנת הרדיו גלגלצ. באותה השנה, הוציאה סינגלים נוספים מהאלבום: "בית" "יודעת את הכל". מתוך האלבום. בהמשך אותה השנה, הוציאה את האלבום, "תורי לומר", בהפקתו המוזיקלית של גיא מוזס, שזכה לשבחים רבים ממבקרי המוזיקה. בשנת 2020 ביצעה יחד עם תומר יוסף את השיר "שני חלקים בתוך השלם" במסגרת הפרויקט "צו השעה", לתמיכה בתעשיית המוזיקה הישראלית, שנפגעה ממשבר הקורונה בישראל. בשנת 2021 דניאל סיימה את דרכה בלהקת טיפקס למען קריירת הסולו שלה. בשנת 2022 הוציאה את השיר "כסף" שנכנס לפלייליסט של תחנת הרדיו גלגלצ. ובקיץ 2022 הוציאה דניאל את אלבומה השני ״יש לאן לחזור״ בהפקה מוזיקלית של תומר יוסף. 2019: תורי לומר 2022: יש לאן לחזור 2016: עבודת כפיים מדיה וקבצים בנושא דניאל סאן קריאף בוויקישיתוף דניאל סאן קריאף, ברשת החברתית פייסבוק דניאל סאן קריאף, ברשת החברתית אינסטגרם דניאל סאן קריאף, באתר ספוטיפיי עומר טסל, "אובחנתי באיחור של עשור וחוויתי חוסר אמון. הכאב יכול לדכא", באתר ynet, 16 באוגוסט 2022 יקי הפשטיין, ‏עכשיו תורה: דניאל סאן-קריאף תגרום לכם לרקוד, בעיתון מקור ראשון, 31 ביולי 2019 איה חיות, "הסגנון שלי הוא 'דניאל סאן קריאף'": הצלע הנשית ב"טיפקס" מוציאה אלבום משלה, באתר הארץ, 15 ביולי 2019 נדב מנוחין‏, קשוב מאוד 150: האלבום החדש של טיפקס לא מחזיר את העטרה ליושנה, באתר וואלה, 14 בספטמבר 2016 אסף נבו, יאללה כפיים, באתר ישראל היום, 20 באוקטובר 2016 דניאל קריאף כובשת את גלגלצ, באתר אשדודנט מאיה כהן, "יודעת את הכל": שיר חדש לדניאל קריאף, באתר ישראל היום, 26 במאי 2019 דניאל קריאף מארחת את קובי אוז בשיר חדש, באתר אשדודנט שי להב, ‏מגניבה, סקסית וסופר מקורית: אלבום הבכורה המרגש של השנים האחרונות, באתר מעריב אונליין, 14 ביוני 2019 נדב מנוחין‏, נצ'י נצ' מת, יחי רביד פלוטניק: האיש שאחראי לשיר החשוב של התקופה, באתר וואלה, 12 ביולי 2019 תימורה לסינגר, ‏מותק, אל תסתירו אותה: אלבום הבכורה של דניאל סאן קריאף הוא ליווי מושלם לקיץ מהביל, באתר גלובס, 30 באוגוסט 2019 צו השעה: שרית חדד יחד עם נטע ברזילי ונסרין קדרי שרה זוהר ארגוב, באתר ‏מאקו‏, 9 בספטמבר 2020 כֶּסֶף ☼ דניאל סאן קריאף, נבדק ב-2022-06-12 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
תהילים מ"ה

תהילים מ"ה הוא המזמור הארבעים וחמישה בספר תהילים. על פי כותרת המזמור, כתיבת המזמור מיוחסת לבני קורח. מזמור זה הוא מזמור שבח לה' ומסווג כמזמור מלך. ניתן לחלק את המזמור לשני חלקים פרט לכותרת ולפתיחה (פסוקים א'-ב') והפסור החותם את המזמור (פסוק י"ח). בחלקו הראשון (פסוקים ג'-ח') משבח משורר תהילים את מלכו, ומעלה על נס את מעלותיו. חלקו השני (פסוקים ט'-י"ז) תיאור החתונה ודברי שבח לכלה. מזמור מ"ה הוא מזמור מלך וכותרתו "שִׁיר יְדִידֹת" הוא ביטוי יחידאי במקרא. בשירה זאת באה לידי ביטוי האהדה לה רוחש המשורר למלך. חוקרי המקרא העלו מספר השערות מהו נשוא המזמור ועניינו: יש שטענו כי מזמור זה הוא מזמור חתונה, וזאת על פי מופעיה של המילה 'דוֹד' שהוא כינויו של החתן בשיר השירים. נפתלי טור-סיני סבר כי השיר הוקדש לשלמה וזאת כי בכותרת 'יְדִידֹת' יש רמז לשמו השני של שלמה, ידידיה. על פי חלקו השני של המזמור יש שסברו כי לשיר זיקה ליום חתונתו של המלך. חוקר המקרא סיגמונד מובינקל טען כי זהו המזמור היחידי שניתן לסווגו כהמנון למלך. יש שטענו כי המזמור מכוון לשלמה אשר הביא זהב מאופיר ומידע זה נכון לתקופתו. אחרים טוענים כי המזמור מתכוון לדוד וזאת מתיאור מעלותיו של המלך המתוארות במזמור ומופיעות כבר בסיפור משחיתו בספר שמואל א', פרק ט"ז. דעה נוספת היא כי את המזמור נשא אחאב בעת נישואיו לאיזבל וזאת מן הכתוב: "מִן-הֵיכְלֵי שֵׁן" הרומזים לארמונו של אחאב. בתחילת המזמור נאמר: "למנצח על שושנים". בדבר כוונת המשורר נאמרו מספר פירושים: יש שסברו כי שושנים הם כלי הנגינה שבהם נגנו בעת קריאת השיר וייתכן כי זהו שמה של היצירה אשר נוגנה. רבי ישראל נג'ארה פירש כי השושנים הנזכרות בכותרת הם מטאפורה לצדיקים אותם מלקט ה' בגן. בנוסף למזמור זה התבנית "עַל-שֹׁשַׁנִּים". מופיעה במזמור ס"ט ובשינוי קל: " "אֶל-שֹׁשַׁנִּים"" במזמור פ'. רחש ליבי - אייזיק האניג בלחן של האדמו"ר מפיטסבורג, עיבוד של מונה רוזנבלום באלבום אמת ניגוני חסידי פיטסבורג 11. כל כבודה בת מלך פנימה מדיה וקבצים בנושא תהילים מ"ה בוויקישיתוף משה ויינפלד, הליטורגיה היהודית הקדומה: מהספרות המזמורית במגילות קומראן ובספרות חז"ל, ירושלים, מאגנס, תשס"ד, עמ' 42 עמוס חכם, תהילים, ירושלים, מוסד הרב קוק, תש"ן, ע"מ רנו מגילת שיר השירים, פרק ב', פסוק י' ספר שמואל ב', פרק י"ב, פסוק כ"ה זאב ויסמן, עולם התנ"ך: תהילים א, תל אביב, דוידזון עתי, 1996, עמ' 197 ספר תהילים, פרק מ"ה, פסוק ט' עמוס חכם, תהילים, ירושלים, מוסד הרב קוק, תש"ן, ע"מ רסג חביבה פדיה, הפיוט כצוהר תרבותי: כיוונים חדשים להבנת הפיוט ולהבנייתו כצוהר תרבותי, תל אביב, הקיבוץ המאוחד, 2012, עמ' 165 ספר תהילים, פרק מ"ה, פסוק א'
נקראסובקה

נקראסובקה (ברוסית: Некрасовка) הוא ראיון של המחוז הדרום-מזרחי של העיר הפדרלית מוסקבה, שברוסיה. שטח הראיון הוא 11.47 קמ"ר ואוכלוסייתו מונה 83,525 תושבים (2020). נראסובקה הוא אחד הראיונים הצומחים ביותר במוסקבה בעיקר בשל הדיור הנגיש ביותר בגבולות העיר, בעיקר בראיון מאוכלסות משפחות צעירות עם מספר ילדים. אף על פי שנקראסובקה הוא אחד הראיונים החדשים ביותר במוסקבה זה לא המקום היוקרתי ביותר לחיות בו. הראיון בולט במיקומו הלא טוב - הוא ממוקם במחוז הדרום-מזרחי של מוסקבה מחוץ לכביש הטבעת של מוסקבה. טריטוריה זו מאופיינת באקולוגיה שלילית ובמצב תחבורתי קשה. אזור התעשייה תופס יותר משליש משטח הראיון. תחנת מטרו "נקראסובקה" ממוקמת בראיון. מדיה וקבצים בנושא נקראסובקה בוויקישיתוף אתר האינטרנט הרשמי של נקראסובקה (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
מקסוול גורדון לייטפוט

מקסוול גורדון לייטפוט (באנגלית: Maxwell Gordon Lightfoot‏; 19 ביולי 1886 – 27 בספטמבר 1911) היה אמן וצייר מליברפול, שנודע בזכות תיאורי סצינות פסטורליות ואיורי דמויות. לייטפוט נולד ברחוב גרנבי, ליברפול, השני מבין חמישה ילדים לוויליאם הנרי לייטפוט ואשתו מקסוול גורדון לינדסי (לינדסי קיבלה שם גברי ככבוד לאביה שאבד בים זמן קצר לפני לידתה). ויליאם לייטפוט היה סוכן ביטוח ומתווך. המשפחה עברה להלסבי בצ'שייר, שם נכנס לייטפוט לבית הספר לאמנות של צ'סטר בשנת 1901. המשפחה עברה חזרה לליברפול בשנת 1905, והוא השתתף בשיעורי ערב. הוא הפך לחניך בהדפסות צבע – כרומוליטוגרף בחברת דפוס מסחרית, שהתמחתה בהדפסת קטלוגים של זרעים. באותו הזמן המשיך לייטפוט לצייר והציג עבודה בתערוכת הסתיו של ליברפול ב-1907. בשנת 1907 עבר לייטפוט ללונדון כדי להתחיל ללמוד בבית הספר לאמנות של סלייד. למדו איתו שם קריסטופר נווינסון, מארק גרטלר, אדוארד וודסוורת' וסטנלי ספנסר. בבית הספר הוא זכה במספר פרסים, כולל פרס ראשון בציור דמות וציור ראש כאחד. עד שלייטפוט עזב את סלייד בדצמבר 1909, הוא צייר נופים פסטורליים וקומפוזיציות של דמויות, לעיתים קרובות בעזרת דיו חום. הוא ייצר מספר דיוקנאות של אם וילדים שהם רישומים רגישים ומבוצעים היטב. לייטפוט הציג בתערוכת הסתיו של ליברפול ב-1909 והיו בה שלושה נופים שהוצגו בתערוכת החורף החדשה במועדון האנגלי. בפברואר 1911, לייטפוט יחד עם סטודנטים לשעבר של סלייד, קיימו תערוכה עם ונסה בל בגלריה המועדון האלפיני בלונדון. סקירת ה"הטיימס" נתנה ללייטפוט ולגרטלר שבחים מיוחדים. עבודתו של לייטפוט הרשימה כל כך את ספנסר גור, שהוא הציע את לייטפוט כאחד משש עשרה החברים המקוריים בקבוצת קמדן טאון. לייטפוט התקבל והציג ארבע עבודות בתערוכה הראשונה של קבוצת קמדן טאון שהתקיימה בגלריית קרפקס ביוני 1911. שניים מציורי הדמות שלו, "אם וילד" ו"ילד עם חישוק" שהוצגו בתערוכה, היו שונים לחלוטין מכל מה שהופיע בה ולייטפוט עזב את הקבוצה מיד עם סגירת התערוכה. בשנת 1911 לייטפוט התארס לאישה שפגש שנה קודם. בספטמבר 1911, מעט לפני שהיה אמור לבקר בליברפול כדי להציג את ארוסתו החדשה לקרוביו, הוא התאבד בביתו בפרימרוז היל. לדברי הצייר אדריאן אלינסון, ארוסתו הייתה דוגמנית אמנות והייתה אשה מופקרת. אהבתו אליה עיוורה אותו וגילויו האמת עליה הניע אותו לקיצוניות של ההתאבדות. לייטפוט התאבד על אף שהייתה לו תוכנית תערוכה בגלריית קרפקס. לא נמצאו בסטודיו שלו ציורים ונראה כי לייטפוט כנראה הרס אותם. מדיה וקבצים בנושא מקסוול גורדון לייטפוט בוויקישיתוף עשרה ציורים של מקסוול גורדון לייטפוט, באתר Art UK Nicola Moorby, Maxwell Gordon Lightfoot 1886–1911, Tate, 2012-05-01, ISBN 978-1-84976-385-1. (באנגלית) "Camden Town Group"
מזרח דגונינו

מזרח דגונינו (ברוסית: Восточное Дегунино) הוא ראיון של המחוז הצפוני של העיר הפדרלית מוסקבה שברוסיה. שטח הראיון הוא 3.77 קמ"ר ואוכלוסייתו מונה 99,112 תושבים (2020). שטח הראיון מורכב כמעט כולו מהחלק המערבי של יישוב בסקודניקובו, שהוקם בשנת 1938 וחלקו המזרחי הוא חלק מאלטופייבו. בשנת 1960 התקבלה החלטה להרחיב את גבולות מוסקבה לכביש הטבעת של מוסקבה החדש. אז השטח של הראיון העתידי הפך לחלק מאדמת הבירה. גבול החלוקה המנהלית-טריטוריאלית עבר לאורך קו הרכבת סביולובסקאיה. בין ראיוני מוסקבה, מזרח דגונינו מדורגת במקום ה-4 מבחינת צפיפות האוכלוסייה. מדיה וקבצים בנושא מזרח דגונינו בוויקישיתוף אתר האינטרנט הרשמי של מזרח דגונינו (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
סורת א-נאזעאת

סורת א-נאזעאת (בערבית: النازعات) היא הסורה ה-79 בקוראן, והיא מונה 46 פסוקים. שם הסורה נלקח מהפסוק הראשון בה, ומשמעותו היא "הלוקחים בחזקה". הסורה נפתחת בשבועות שאללה נשבע לכאורה במלאכים הנוטלים את הנשמה ובמלאכים אשר לכאורה ממהרים לבצע את הוראותיו, ובאלה אשר מנהלים לכאורה את ענייני היקום לפי רצונו האלוהי. הנושא העיקרי של הסורה הוא תחיית המתים והחיים שאחרי המוות. כמו כן, הסורה מזכירה בקצרה גם את סיפורם של משה ופרעה. על פי אחת המסורות האסלאמיות, אדם שמקפיד לקרוא את הסורה הזאת יעזוב את העולם הזה מסופק, יקום לתחייה מסופק, ויכנס לגן העדן מסופק. מדיה וקבצים בנושא סורת א-נאזעאת בוויקישיתוף סורת א-נאזעאת, בתרגום הרמן רקנדורף, באתר ויקיטקסט NGEBOLANG | 79. An-Naziat, NGEBOLANG, Trip Tour Travel. הקוראן סורה 79 (תרגום רקנדורף) – ויקיטקסט, באתר he.wikisource.org 79. Naseehat - Introduction, diploma.iou.edu.gm Surah An-Nazi'at [79], Surah An-Nazi'at [79] (באנגלית) Sura al-Nazi'at, WikiShia (באנגלית)
וארושלד

וארושלד (בהונגרית: Városlőd) הוא כפר במחוז וספרם שבמרכז הונגריה. כמו יישובים רבים באירופה גם בוארושלד מספר התושבים נמצא בירידה. כך, בשנת 1990 חיו ביישוב 1,454 תושבים, ובשנת 2019 מספר התושבים עמד על 1,258. בוארושלד חיו יהודים בתקופות זמן שונות: מדיה וקבצים בנושא וארושלד בוויקישיתוף אתר האינטרנט הרשמי של וארושלד נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
קוטלובקה

קוטלובקה (ברוסית: Котловка) הוא ראיון של המחוז הדרום-מערבי של העיר הפדרלית מוסקבה, שברוסיה. שטח הראיון הוא 3.944 קמ"ר ואוכלוסייתו מונה 65,992 תושבים (2020). לתבליט הראיון אופי הררי בולט עם הפרש גובה של עד 25 מטר. שני הנהרות הזורמים לכאן השפיעו רבות על תבליט הראיון. הגדול ביותר הוא קוטלובקה, אורכו 7.5 ק"מ. יובלו השמאלי של נהר קוטלובקה, אורכו 3.5 ק"מ, ששטחי מישור הצפה שלו הם אזורי טבע מוגנים. אין תחנת מטרו אחת בשטח ראיון קוטלובקה. התחנות הקרובות ביותר הן התחנות נגורנאיה, נחימובסקי פרוספקט, אקדמיצ'סקאיה ופרופסויוזנאיה הממוקמות בראיונים הסמוכים, כמו גם תחנת קרימסקאיה של הטבעת המרכזית של מוסקבה, הממוקמת על הגבול הצפוני של הראיון. כנסיית האופרוזין המוסקבאי פארק "סוסנקי" אחוזת צ'ריומושקי-זנמנסקויה מדיה וקבצים בנושא קוטלובקה בוויקישיתוף אתר האינטרנט הרשמי של קוטלובקה (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
פרוטון סאוי

פרוטון סאוי (במלאית: Proton Savvy) היא מכונית סופרמיני מתוצרת יצרנית הרכב המלזית PROTON Holdings (אנ') אשר יוצרה במלזיה בין השנים 2005 – 2011. 5 דלתות האצ'בק. 5 נוסעים. מנוע קדמי. מנוע בנזין 1.1 ליטר, מתוצרת רנו סדרה "Renault D-Type engine" (אנ'). סוג הנעה: הנעה קדמית 4x2. קיבולת מכל דלק - 40 ליטר. תאוצה בין 0–100 קמ"ש היא 12.6 שניות (מנוע המשודל לתמסורת ידנית). תאוצה בין 0–100 קמ"ש היא 14.4 שניות (מנוע המשודל לתמסורת אוטומטית מסוג "Automated manua transmission"). דגם "פרוטון סאוי" יוצא למספר ארצות: אוסטרליה, בריטניה, סינגפור, דרום אפריקה, אינדונזיה, תאילנד וטאיוואן. בשנת 2008 "פרוטון סאוי" דורגה בין 10 המכוניות הנמכרות ביותר בתאילנד. "פרוטון סאבי" "פרוטון סאבי" "פרוטון סאבי", שנת 2007 "פרוטון סאבי", שנת 2007 "פרוטון סאבי" "פרוטון סאבי", שנת 2008 "פרוטון סאבי" "פרוטון סאבי" פרוטון ג'וארה פרוטון ארנה פרוטון וירה פרוטון פוטרה פרוטון אינספירה מדיה וקבצים בנושא פרוטון סאוי בוויקישיתוף פרוטון סאוי, סרטון באתר יוטיוב פרוטון סאוי, סרטון באתר יוטיוב פרוטון - אתר היצרן (proton.com) "פרוטון סאוי" - ברושור web.archive.org/web/20060411235440 "פרוטון סאוי" autoevolution.com/cars/proton-savvy-2005 "פרוטון סאוי" netcarshow.com/proton/2008-savvy "פרוטון סאוי" בטאיואן paultan.org/2007/01/17/proton-savvy-facelift-in-taiwan-left-hand-drive "פרוטון סאוי" בין 10 המכוניות הנמכרות בתאילנד (2008) web.archive.org/web/20090125184922
יחסי ארגנטינה–הפיליפינים

יחסי ארגנטינה–הפיליפינים הם היחסים הדיפלומטיים בין הרפובליקה הארגנטינאית לרפובליקת הפיליפינים. שתי המדינות חברות באיגוד האקדמיות לשפה הספרדית ובאו"ם. גם ארגנטינה וגם הפיליפינים חולקות היסטוריה משותפת בעובדה ששתי המדינות היו בעבר חלק מהאימפריה הספרדית. במהלך התקופה הקולוניאלית הספרדית, ארגנטינה הייתה אז חלק ממלכות המשנה של ריו דה לה פלטה אשר בירתה הייתה בואנוס איירס בזמן שהפיליפינים נשלטו ממלכות המשנה של ספרד החדשה אשר בירתה הייתה מקסיקו סיטי. היחסים הדיפלומטיים בין ארגנטינה לפיליפינים החלו ב-27 באוגוסט 1948. באפריל 1949 פתחו הפיליפינים צירות דיפלומטית בבואנוס איירס. במאי 1960 הוגבהו שתי החומות של הצוותים הדיפלומטיים לדרגת השגרירות. ביולי 1986 הפך הנשיא ראול אלפונסין לראש המדינה הארגנטינאי הראשון שביקר בפיליפינים. באוקטובר 1995 ביקר גם נשיא ארגנטינה, קרלוס מנם, בפיליפינים. בספטמבר 1999 ערך נשיא פיליפינים, ג'וזף אסטראדה, ביקור ממלכתי בארגנטינה, והפך לראש המדינה הפיליפיני הראשון שביקר במדינה הדרום אמריקאית. בספטמבר 2012 ביקר שר החוץ הארגנטינאי, הקטור טימרמן, בפיליפינים ונפגש עם הנשיא בניגנו אקינו השלישי כדי לדון בהרחבת היחסים של שתי המדינות, עם אנשים ואפשרויות מעורבות תרבותיות. בפברואר 2014 קיימו שתי המדינות את ישיבת ההתייעצות הבילטרלית השנייה במנילה, שם הסכימו לשפר עוד יותר את קשרי הסחר הדו-צדדיים. בשנת 2018 חגגו שתי המדינות 70 שנה ליחסים דיפלומטיים. ביקורים רמי דרג מארגנטינה לפיליפינים נשיא ארגנטינה ראול אלפונסין (1986) נשיא ארגנטינה קרלוס מנם (1995) שר החוץ הקטור טימרמן (2012) ביקורים רמי דרג מהפיליפינים בארגנטינה נשיא הפיליפינים ג'וזף אסטראדה (1999) שר החוץ אלברט דל רוסאריו (2011) שתי המדינות חתמו על מספר הסכמים כמו הסכם הקמת יחסים דיפלומטיים (1948); הסכמה להעלאת הייצוגים הדיפלומטיים של שתי המדינות לדרגת שגרירות (1960); חוזה ידידות ויחסי תרבות (1965); הסכם מסחרי (1988); מזכר הבנות לקידום הסחר בענייני חקלאות (1995); הסכם על דיכוי ויזות לבעלי דרכונים דיפלומטיים ורשמיים (1999); הסכם לקידום הגנה והשקעות הדדיות (1999); הסכם להקמת מנגנון להתייעצויות דו צדדיות בין משרד יחסי החוץ של שתי המדינות (2005); ומזכר הבנות בין מכון שירות החוץ של הפיליפינים והמכון לשירות החוץ של האומה הארגנטינאית (2011). ארגנטינה מחזיקה בפיליפינים שגרירות במנילה. הפיליפינים מחזיקה בארגנטינה שגרירות בואנוס איירס. מדיה וקבצים בנושא יחסי ארגנטינה–הפיליפינים בוויקישיתוף Relaciones Bilaterales entre Argentina y las Filipinas (in Spanish) Hector Timerman en Manila (in Spanish) May Revolution Day of Argentina Conmemoración del 70° Aniversario de Relaciones Bilaterales con Filipinas (in Spanish) Embassy of Argentina in Manila Embassy of the Philippines in Buenos Aires
ניקולאס ספולי

ניקולאס פדריקו ספולי (בספרדית: Nicolás Federico Spolli; נולד ב-20 בפברואר 1983) הוא כדורגלן ארגנטינאי המשחק בעמדת הבלם. ספולי נולד ברוסאריו והחל את הקריירה במחלקת הנוער של קבוצת עיר הולדתו, ניואל'ס אולד בויס. בשנת 2005, הוא קודם לסגל הקבוצה הבוגרת. בקבוצה זו הוא היה שחקן הרכב פותח ובמהלך ארבע שנים הוא ערך למעלה ממאה הופעות. ב-24 ביולי 2009, כרטיס השחקן של ספולי נרכש על ידי קטניה עבור מיליון אירו בחוזה לארבע שנים. הוא כבש את שערו הראשון בליגה ב-6 בינואר 2010 בניצחון 0–1 על בולוניה. ב-14 בפברואר 2012, החוזה של ספולי הוארך עד ל-30 ביוני 2015. בתום מועד חלון העברות של אותה העונה, הוא היה קרוב כפסע לעבור לטוטנהאם מהפרמייר ליג עבור סכום של קרוב לשמונה מיליון פאונד, אך הוא החליט להישאר במדי קטניה ולהישאר עונה נוספת בקבוצה. ב-2 בפברואר 2015, הוא הושאל לרומא בעסקה אשר כללה אפשרות רכישה. במחזור הסיום של הליגה, שנערך ב-31 במאי, הוא ערך את הופעת הבכורה והיחידה שלו במדי הזאבים במסגרת הפסד הבית 2–1 לפלרמו. בתום העונה, אפשרות הרכישה שלו לא מומשה על ידי רומא והוא שב לקטניה. לאחר ששוחרר מקטניה, הוא הצטרף ב-24 ביולי 2015 לקבוצה שהעפילה לסרייה א', קארפי, בחוזה לעונה אחת עם אפשרות הארכה לעונה שנייה. לאחר ארבע הופעות בלבד במדי הקבוצה, החוזה שלו הותר ב-20 בינואר 2016. ב-22 בינואר 2016, קייבו ורונה הודיעה על צירופו של ספולי. לעומת זאת, ב-30 ביוני 2017, ההרפתקה של ספולי הסתיימה לאחר עונה אחת בלבד אשר כללה 31 הופעות במדי הקבוצה. כעבור כשבוע משחרורו מ"החמורים המעופפים", הוא חתם על חוזה בקבוצת גנואה ממחוז ליגוריה. הוא רשם את הופעת הבכורה שלו בליגה ב-17 בספטמבר בהפסד 3–2 ללאציו, כשבאותו המשחק הוא נפצע בברכו. הוא חזר לשחק ב-19 בנובמבר בניצחון החוץ על קרוטונה. הוא נשאר במדי האדומים כחולים עד לינואר 2019, כשבמהלך תקופה זו הוא רשם 30 הופעות בכל המסגרות. ב-17 בינואר 2019, קרוטונה הודיעה על השאלתו של ספולי מגנואה עד לתום העונה בעסקה אשר כללה חובת רכישה. לאחר תריסר הופעות במדי קרוטונה, חובת הרכישה מומשה על ידי האחרונה. מדיה וקבצים בנושא ניקולאס ספולי בוויקישיתוף ניקולאס ספולי, באתר Transfermarkt ניקולאס ספולי, באתר Soccerway ניקולאס ספולי, באתר WorldFootball.net ניקולאס ספולי, באתר FootballDatabase.eu ניקולאס ספולי מושאל לרומא הוחלט להתיר את חוזהו של ספולי ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקולאס ספולי".
דווצ'ר

דווצ'ר (בהונגרית: Devecser) היא עיר במחוז וספרם, שבצפון-מערב הונגריה. כמו יישובים רבים באירופה גם בדווצ'ר מספר התושבים נמצא בירידה. כך, בשנת 1990 חיו בעיר 5,206 תושבים, ובשנת 2023 רק 4,200 תושבים. יהודים התיישבו לראשונה במקום בתחילת המאה ה-18. רובם היו סוחרים ובעלי מקצועות חופשיים ולקהילה היו חברה קדישא ובית כנסת ששופץ בשנת 1894 בתרומתו של הרוזן פרנץ אסטרהאזי וכן פעלו בקהילה בית ספר ואגודת נשים. בתקופת הטרור הלבן נרצח בעיר יהודי אחד וכמה נכלאו למשך שנה במחנה הסגר בזאלאגרסג. בשנת 1941 אחרי מתקפת גרמניה על ברית המועצות, נשלחו גברים יהודיים מהעיר לעבודות כפייה, רובם נשלחו לחזית אוקראינה וסיכנו את חייהם בעבודות פינוי מוקשים. במרץ 1944, אחרי כניסת הגרמנים להונגריה, הוקם גטו בדווצ'ר, הוטל עוצר על היהודים והם הורשו לצאת מבתיהם רק פעם ביום לשם קניית מזון. ב-30 במאי הובאו לגטו כל היהודים שישבו בכפרים הסמוכים. וב-19 ביוני 1944 שולחו יהודי גטו דווצ'ר למחנה ההשמדה אושוויץ. אחרי המלחמה חזרו לדווצ'ר כמה עשרות יהודים ששרדו. הם חידשו את חיי הקהילה ובמאי 1946 חנכו לוח זיכרון לזכר 342 יהודי העיירה והסביבה שנספו בשואה. בניין בית הכנסת נהרס ובמקומו נחנך בשנת 1947 בית תפילה צנוע. במקום נותר בית קברות יהודי. אוקראינה נאגיפלאד (אנ'), אוקראינה סרביה צ'וקה, סרביה גאבור פלודי במקור ואטרסדורף (1846–1932) מנהל תיאטרון יהודי-הונגרי, היה המייסד המשותף והמנהל הראשון של תיאטרון הקומדיה של בודפשט. שאנדור פלודי במקור ואטרסדורף (1873–1945) היה במאי תיאטרון. בנו של גאבור פלודי, אחיו התאום של ינה פלודי. מיקלוש פלודי במקור ואטרסדורף (1870 – 1942) היה מנהל תיאטרון, מחזאי הונגרי-יהודי, בנו של גאבור פלודי, אחיהם של התאומים ינה פלודי ושאנדור פלודי. ינה פלודי במקורי ואטרסדורף (1873 – 1933) מנהל תיאטרון, הונגרי-יהודי, בנו של גאבור פלודי, אחיו התאום של שאנדור פלודי. אחיו הצעיר הוא מיקלוש פלודי. מור הופמן (1843 – 1915) היה מורה, עורך, סופר יהודי-הונגרי, אביו של שאנדור הבשי. מרק אנטל קוֹהְְן (כהן) (1880 – 1942) היה מורה, מתמטיקאי, פוליטיקאי תרבות יהודי-הונגרי, אביהם של יאנוש אנטל ושל אישטוואן אנטל. אדן פוגאן (במקור פולק, 1886 – 1967) היה דוקטור לרפואה (MD), רופא אף אוזן גרון, פרופסור באוניברסיטה, מנהל בית חולים. מדיה וקבצים בנושא דווצ'ר בוויקישיתוף אתר האינטרנט הרשמי של דווצ'ר (בהונגרית) קהילת דווצ'ר, באתר "אנו – מוזיאון העם היהודי" "דווצ'ר", באתר JewishGen (באנגלית) נתוני היישוב באתר הלמ"ס ההונגרי בית הכנסת בדווצ'ר בית הקברות היהודי בדווצ'ר מפקדי האוכלוסין של יהודי הונגריה, 1993